Bus naar Qlimax vanuit Reusel - Partybussen.nl
vanaf Busstation te Reusel op 23 november 2019 Hulde aan Pam Golding gebring | Maroela Media
Die Suid-Afrikaanse Raad vir Eiendomsagente, oftewel die Estate Agency Affairs Board (EAAB), het Woensdag gesê die eiendomsikoon Pam Golding wat Dinsdag oorlede is, sal onthou word vir haar sin vir besigheid.
Golding is Dinsdag oorlede by haar Wittebomen-huis in Constantia, Kaapstad, in die ouderdom van 90.
“Ons betuig ons diepste medelye aan haar kinders, die hele familie, Pam Golding Properties en die hele sektor waar sy bitterlik gemis sal word en onthou sal word vir die reuserol wat sy in die professionalisering van die industrie gespeel het,” het die EAAB in ŉ verklaring gesê.
Golding het in 1976 die maatskappy gestig en dit tot ŉ leier in die industrie uitgebrei ten spyte daarvan dat die bedryf deur mans gedomineer word.
Golding het in 1986 ŉ kantoor in Londen oopgemaak en saam met haar seun en uitvoerende hoof, Andrew, is die onderneming in die buiteland verder uitgebrei tot meer as 300 kantore oor Suider-Afrika, Afrika, Europa en eilande in die Indiese Oseaan.
Die EAAB het gesê Golding het ŉ sleutelrol gespeel om te verseker dat eiendomsagente gehaltedienste lewer en het hoë standaarde gestel, nie net vir haar maatskappy nie, maar vir die hele sektor.
“Ons gaan haar passie vir die sektor, haar mentorskap en haar bereidwilligheid om altyd iets vir die samelewing te doen mis,” het hulle gesê.
Die raad het ook gesê dat Golding en Winnie Madikizela-Mandela, wat ook vandeesweek oorlede is, beide hul lewens daaraan gewy het om vir die bevryding van vroue en gelyke behandeling in die samelewing te veg.
“Hul afsterwes laat ŉ groot leemte in ons nasie en ons wens vir beide families krag in dié moeilike tyd.”
Golding word oorleef deur haar twee seuns, Peter en Andrew, dogter, Jilly, hul eggenotes en tien kleinkinders.
Noem vrouedag na haar
So lees ek die artikel, en is nogal bewus van die werklike omvang van en invloed as vrou en SA ner… totdat ek by die deel kom wat die necklase moord aanstoker se naam saam. met Pam Golding genoem. word… en dan die rede vir haar naam wat genoem word? SKOKKEND en SO onvanpas… SHAME ON YOU!
Stem saam jou Wurmpie, sy was nou waatlik ‘n vrou en kan gerus ‘n grade toekenning kry soos ander. Dalk ‘n standbeeld ook van haar, blanke plakkerskampe/ nedersettings na haar vernoem, straat en dorp name, ook ‘n Pam Golding fonds ens. RIV Pam, jy was ‘n merkwaardige vrou.